Ulica lipa
„Ulica lipa“ je srpska TV serija snimana u produkciji Radio-televizije Srbije.  Prikazivala se od 2007. do 2015. godine. Serija sadrži 29 epizoda u tri sezone. Prva sezona sadrži 13, druga 6 i treća 10 epizoda. Planirano je da druga sezona sadrži takođe 13 epizoda, ali je zbog finansijskih problema snimanje odloženo, a zatim snimljeno 6 epizoda. U novembru 2014. je počelo snimanje treće sezone od deset epizoda koja je prikazana u proleće 2015. Reditelj serije je Miroslav Lekić, a scenario je napisala Mirjana Lazić. Mnogi poznati srpski glumci su učestvovali u snimanju ove serije.

U dužoj pauzi između dva ciklusa je došlo i do izmena u glumačkoj postavci. Ana Franić, koja se u međuvremenu udala i preselila u Split, je zatrudnela i u zadnjem trenutku bila sprečena da igra u trećem ciklusu serije. Nju će u ulozi Natalije zameniti Nada Šargin. Josif Tatić, koji je u prva dva ciklusa igrao Tihomira je u pauzi između dva ciklusa preminuo i niko ga neće zameniti u toj ulozi.

Radnja 

Serija počinje doseljavanjem trudnice Nate u zgradu u „Ulici lipa“. Sve komšije se zainteresuju, a posebno Nedeljko, prvi komšija. Priča prati živote raznih stanara u zgradi. Nata i Nedeljko se zaljubljuju i završavaju zajedno tako što on nastavi da živi sa njom i njenim novorođenim sinom. Tihomir i Iboljka su stariji par u prizemlju zgrade koji proživljavaju svoje penzionerske dane interesujući se za sve komšije. U toj zgradi živi i njihova ćerka Lidija, njen muž Gagi i njihov sin Luka. Lidija i Gagi prolaze kroz težak period kad ona sazna da je vara. Međutim, na kraju se pomire. Ostali stanari su Saška, psiholog i samohrana majka Darka, Lukinog druga, koje svaki dan posećuje Saškina majka Duda, energična, živahna i pomalo neobična za svoje godine. Takođe, tu su Žile i Nensi (vlasnica frizerskog salona „Nensi“), par sa dve ćerke, koji prolaze kroz svoje probleme. Serija obrađuje mnoge teme iz svakodnevnog života kao što su ljubav, prevara, ljubomora...

Uloge

Reference

Spoljašnje veze 
 
 Svadbom u nastavak „Ulice lipa“ („Večernje novosti“, 24. januar 2015)

Srpske TV-serije